Am 15:00: Uffdritt vom pauer-glaadene, scho dur sy Keerpersprooch biyydruggende Rich.  Dä het schnäll us em Hiirni vo de Dänzerinnen und Dänzer e Schaltzentraale gmacht, wo glyychzytig underschiidligi Informazioonen an sämtligi Musgglefaasere verschiggt het. Mit gnappe Kommandos und Handbiweegige het er e Mängi Lyt in Schach ghalte, wo in e Biweegigsrusch yyne groote sin, d Koreografyy isch immer aaspruchsvoller, schnäller, verzwaggter und aagreggter woorde. Hip Hop haisst dää Danz, wo, wemme glaubt, was Kursdailnämmer vom Rich saage, im Kurs so vyyl Fraid macht, dass me danzt und danzt und  danzt, bis me fasch doot umfalli.